Suresh 146 Views Harbajan Singh
Harbajan Singh
చండీగఢ్‌: ‘ఖేల్‌ రత్న అవార్డు కోసం టీమిండియా వెటరన్‌ స్పిన్నర్‌ హర్బజన్‌ సింగ్‌ పెట్టుకున్న నామినేషన్‌ను ఇటీవల కేంద్ర క్రీడలు, యువజన వ్యవహారాల మంత్రిత్వ శాఖ తిరస్కరించిన సంగతి తెలిసిందే. హర్భజన్‌ నామినేషన్‌ పత్రాలు ఆలస్యంగా రావడంతో ఆయన నామినేషన ్‌ను కేంద్రం తిరస్కరించినట్లు తెలుస్తోంది. ఈ నేపథ్యంలో 39ఏళ్ల ఈ క్రికెటర్‌ తీవ్ర ఆవేదన వ్యక్తం చేస్తూ సోషల్‌ మీడియాలో ఓ వీడియోను పోస్టు చేశాడు. పంజాబ్‌ ప్రభుత్వంపై టీమిండియా సీనియర్‌ ఆటగాడు హర్భజన్‌ సింగ్‌ మండిపడ్డాడు. ఖేల్‌రత్న పురస్కారానికి తన నామినేషన్‌ను పంపడంలో అమరీందర్‌ సర్కార్‌ జాప్యం చేసిందని ఆరోపించాడు. ఈ మేరకు ఓ వీడియోను చిత్రీకరించి తన అధికారిక యూట్యూబ్‌ ఛానల్‌లో పోస్టు చేశాడు. రాజీవ్‌గాంధీ ఖేల్‌రత్న పురస్కారానికి నా పేరును సూచిస్తూ పంజాబ్‌ ప్రభుత్వం వేసిన నామినేషన్‌ తిరస్కరణకు గురైందని మీడియా వర్గాల ద్వారా తెలిసింది. నామినేషన్‌ పంపడంలో ప్రభుత్వం జాప్యం చేసినందుకు గాను కేంద్రం దాన్ని వెనక్కి పంపింది. నాకు ఈ విషయం ఆలస్యంగా తెలిసింది. ఈ విషయాన్ని తీవ్రంగా పరిగణించాలని రాష్ట్ర క్రీడాశాఖామంత్రిని కోరుకుంటున్నాను. ఈఅంశాన్ని మరోసారి పరిశీలించాలని పంజాబ్‌ క్రీడాశాఖామంత్రి రాణా గుర్మీత్‌ సింగ్‌ సోధీని భజ్జీ ఈ వీడియోలో కోరారు. నామినేషన్‌ పంపడంలో ఎక్కడ జాప్యం జరిగిందో విచారణ చేపట్టాలని విజ్ఞప్తి చేస్తున్నారు. మార్చి 20 నాటికి నా నామినేషన్‌ తాలూకు వివరాలన్నీ ఇచ్చేశాను. ప్రతి ఆటగాడికి ప్రోత్సాహమనేది చాలా ముఖ్యం. ఇలాంటి ఘటనల వల్ల క్రీడల మీద ఆసక్తి తగ్గడంతో పాటు ప్రభుత్వంపై నమ్మకం పోతుందని వీడియోలో తెలిపాడు. తమ సేవలను గుర్తించి అవార్డులు ఇవ్వడం…క్రీడాకారులకు గొప్ప ప్రోత్సాహం కల్పిస్తుందని, పంజాబ్‌ క్రీడాశాఖ ఇప్పటికైనా తన పత్రాలను కేంద్రానికి పంపాలని కోరారు. హర్భజన్‌ సింగ్‌తో పాటు, ఒడిశాకు చెందిన స్ప్రింటర్‌ ద్యుతిచంద్‌ నామినేషన్‌ కూడా తిరస్కరణకు గురైంది. ఎన్నికలు వర్షాల కారణంగా ద్యుతి నామినేషన్‌ ఆలస్యమైందని, ఇందుకుగాను తనకు న్యాయం చేస్తానని ముఖ్యమంత్రి నవీన్‌ పట్నాయక్‌ హామీ ఇచ్చినట్లు ద్యుతి పేర్కొంది.